Nóg 'n vrieskas-moord | Maroela Media
Lt.kol. Thandi Mbambo, 'n polisiewoordvoerder van die Vrystaat, het aan Maroela Media gesê die egpaar, tussen 70 en 75 jaar oud, se huishulp het Dinsdagoggend omstreeks 07:30 by hul huis op die plaas Somerset aangekom en gesien dit is geplunder. "Die huishulp het die egpaar gebel om te hoor waar hulle is, maar kon hulle nie in die hande kry nie. Die huishulp het 'n buurman se hulp ingeroep en hulle het verder na die egpaar gesoek," het Mbambo gesê.
Die huiswerker en buurman het die egpaar se liggame in 'n motorhuis, wat as 'n snoepwinkel gebruik is, gekry.
"Die man se liggaam is op die vloer aangetref. Sy hande en voete was vasgebind en daar was 'n sak oor sy kop getrek. Die vrou se liggaam is in 'n vrieskas aangetref. Hulle het geen sigbare beserings gehad nie. 'n Nadoodse ondersoek sal gedoen word om vas te stel hoe hulle dood is," het Mbambo bygevoeg. Items is uit die huis gesteel.
Niemand is nog in verband met die voorval in hegtenis geneem nie. 'n Saak van moord word ondersoek.
soek asseblief elke dag nuus
My ouma se naam is Elma!! Asseblief maak dit reg
Swaar straf vir Parys-plaasmoordenaars | Maroela Media
[…] moordenaars borg geweier Twee in hof oor Parys-vrieskasmoord Parys-moord: Valke vang twee verdagtes Nóg 'n vrieskas-moord Gepubliseer in Hoofnuus, Nuus, Suid-Afrika | Sleutelwoorde Ernest en Annetjie van Rooyen, […]